**PRAKTISK INFORMASJON OM GJENNOMFØRING OG SMITTEVERN UNDER BESØK PÅ STAVANGER MUSEUM**

Følgende tilbud vil bli gitt til en gruppestørrelse på 20stk, ved besøk av mindre gruppestørrelse vil vi gjøre justeringer:

* Vi deler de besøkende i 2 grupper.
* Gruppe 1 og 2 blir fordelt på natur- og kulturhistorisk opplegg. Hvert opplegg varer i 30min, for deretter å rotere seg imellom.
* Total varighet for opplegget blir ca 1t (+ slingringsmonn for grupperotasjon)

For at avstand mellom elever på 1m, og mellom besøkende og pedagog på 2m skal kunne overholdes kan ikke gruppestørrelsen på hver omvisning overstige 5stk + 1 voksen.

**Tidspunkt for undervisningstilbud:** Undervisningstilbudet kan bookes hver ukedag (unntatt mandager) mellom kl. 9-13, dette for å gi mulighet for rengjøring innenfor arbeidstiden. Slingringsmonnet på tidspunkt blir satt opp med hva som passer best for pedagoger både på museet og skoler/barnehage.

**Forhåndsregler ved besøk**: Er du syk eller litt pjusk, hold deg hjemme. Host i albuekroken, hold avstand på minst 1 m til hverandre, 2m til museumspedagogen. Vask deg ofte på hendene, eller bruk håndsprit. Museet har håndsprit tilgjengelig.

**Evt. avlysning fra museet:** Undervisningstilbudet vil kunne bli avlyst på kort frist fra museet sin side, da det er strenge smittehensyn i disse tider. Føler en av pedagogene seg pjuske, vil vi avlyse tilbudet, det er derfor spesielt viktig at dere oppgir telefonnummeret til de som skal følge elevene, for å sikre god kommunikasjon med rett kontaktperson.

**Bestillingsfrist:** Vi ber dere bestille senest 2 dager i forveien, grunnet intern logistikk.